Viiratsi 6. jaanuar 2026 nr 1

**Leie kogukonnamaja detailplaneeringu kehtestamine**

Maastikuarhitekt Kati Soonvald (LandComposition OÜ, registrikood 12976309) koostas Viljandi Vallavalitsuse 02.07.2024 korraldusega nr 219 „Leie kogukonnamaja detailplaneeringu algatamine ja keskkonnamõju strateegilise hindamise algatamata jätmine“ Leie külas Pihlaka tn 13a katastriüksusel (katastritunnus 32801:001:0476) algatatud detailplaneeringu (KovID: DP358).



Detailplaneeringu eesmärgiks on püstitada kõnealusele maa-alale Leie kogukonnamaja (sh lasteaed) koos külaplatsiga ning lisaks moodustatakse üks elamumaa krunt. Detailplaneeringuala suurus on ligikaudu 3,4 ha. Detailplaneeringuala katastriüksuse maa sihtotstarve on maatulundusmaa 100%.

Kolga-Jaani valla ja Tarvastu valla liitumisel Viljandi vallaga moodustus 25.10.2017 haldusüksus nimega Viljandi vald.

Detailplaneeringualal kehtib Kolga-Jaani Vallavolikogu 18.02.1999 määrusega nr 8 „Kolga-Jaani valla üldplaneeringu kehtestamine“ kehtestatud Kolga-Jaani valla üldplaneering, mille kohaselt on detailplaneeringualal tegemist sihtotstarbeta maaga, mis asub Leie tiheasustuspiirkonnas. Detailplaneering ei ole üldplaneeringut muutev ega näe ette olulise keskkonnamõju teket. Üldplaneering lubab tiheasustusalal uute hoonete püstitamist detailplaneeringu alusel.

Detailplaneeringu täpsem lahendus on toodud detailplaneeringu seletuskirjas, põhijoonisel, situatsiooniskeemil, tugiplaanil ja illustreerival joonisel, mis on lisatud käesolevale korraldusele.

Viljandi Vallavalitsuse 04.11.2025 korraldusega nr 449 „Leie kogukonnamaja detailplaneeringu vastuvõtmine“ võeti vastu Leie külas Pihlaka tn 13a katastriüksusel (katastritunnus 32801:001:0476) Leie kogukonnamaja detailplaneering. Detailplaneeringu avalik väljapanek toimus ajavahemikul 19.11.2025 kuni 03.12.2025. Avaliku väljapaneku jooksul esitas Maa- ja Ruumiamet (reg 01.12.2025 nr 7-2/24/7-50) arvamuse detailplaneeringu lahenduse kohta, milles märkis, et detailplaneeringu põhijoonist tuleb täiendada, näidates likvideeritava puittaimestiku asukohad 5 m ulatuses drenaažist. Detailplaneeringu põhijoonist täiendati. Avaliku väljapaneku jooksul rohkem arvamusi ega vastuväiteid ei esitatud.

Tulenevalt eeltoodust ja võttes aluseks planeerimisseaduse § 139 lõiked 1, 3, 4 ja 6 ning Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lõike 1:

1. Kehtestada Leie külas Pihlaka tn 13a katastriüksusel (katastritunnus 32801:001:0476) Leie kogukonnamaja detailplaneering (KovID DP358).
2. Viljandi Vallavalitsuse planeeringu- ja GIS-spetsialistil avaldada korralduse punktis 1 nimetatud detailplaneeringu kehtestamise teade vastavalt planeerimisseaduses sätestatule.
3. Viljandi Vallavalitsuse planeeringu- ja GIS-spetsialistil saata teade detailplaneeringu kehtestamise kohta maakatastri pidajale 14 päeva jooksul planeeringu kehtestamise päevast arvates.
4. Viljandi Vallavalitsuse planeeringu- ja GIS-spetsialistil korraldada teate avaldamine detailplaneeringu kehtestamise kohta esimesel võimalusel Viljandi valla ajalehes Viljandi Valla Teataja.
5. Käesoleva korraldusega mittenõustumisel võib esitada vaide 30 päeva jooksul korralduse teatavakstegemisest arvates Viljandi Vallavalitsusele (viljandivald@viljandivald.ee või Sakala 1, Viiratsi alevik, Viljandi vald, 70101 Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
6. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

vallasekretär